b'\n_START_ARTICLE_\nMassaton hiukkanen\n_START_PARAGRAPH_\nMassaton hiukkanen on hiukkanen, jonka invariantti massa on aina nolla, ja joka t\xc3\xa4m\xc3\xa4n vuoksi kulkee aina valon nopeudella tyhj\xc3\xa4ss\xc3\xa4 avaruudessa. Massattomia hiukkasia on joskus kutsuttu luksoneiksi. N\xc3\xa4iden hiukkasten massa on aina nolla, vaikka niill\xc3\xa4 onkin liikem\xc3\xa4\xc3\xa4r\xc3\xa4\xc3\xa4. Nykyisin ainoat tunnetut massattomat hiukkaset ovat mittabosoneihin kuuluvat fotoni ja gluoni. Gluonit tosin eiv\xc3\xa4t koskaan esiinny vapaina, vaan aina sitoutuneina massallisiin hadroneihin._NEWLINE_Neutriinoa on joskus luultu massattomaksi, mutta nykyisin sill\xc3\xa4 uskotaan olevan pieni lepomassa.'